รัฐบาลไทย-ข่าวทำเนียบรัฐบาล-สนองพระราชดำริด้านอาชีพ
วันอังคารที่ 10 กันยายน 2562
สนองพระราชดําริด้านอาชีพ
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เดินทางไปตรวจเยี่ยมศูนย์ฝึกอาชีพ “ศูนย์วงเดือน อาคมสุรทัณฑ์” ตามแนวพระราชดําริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่อําเภอเมือง จังหวัดอุทัยธานี
เมื่อช่วงบ่ายวันเสาร์ที่ 7 กันยายน 2562 นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เดินทางไปตรวจเยี่ยมศูนย์ฝึกอาชีพ “ศูนย์วงเดือน อาคมสุรทัณฑ์” ตามแนวพระราชดําริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่อําเภอเมือง จังหวัดอุทัยธานี
นางอุทัยวรรณ โพธิ์กระจ่าง ผู้อํานวยการ ศูนย์วงเดือน อาคมสุรทัณฑ์ กล่าวรายงานผลการดําเนินงานว่า “ศูนย์วงเดือน อาคมสุรทัณฑ์” ได้ทําหน้าที่เป็นศูนย์กลางการฝึกอาชีพให้กับประชาชนในพื้นที่จังหวัดอุทัยธานีและจังหวัดใกล้เคียง โดยจัดฝึกอบรมวิชาชีพระยะสั้น สนองพระราชดําริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในเรื่องของการจัดฝึกอบรมอาชีพเพื่ออนุรักษ์อาชีพศิลปวัฒนธรรม รวมทั้งภูมิปัญญาท้องถิ่นด้านอาหารคาวและหวานของจังหวัดอุทัยธานีที่กําลังจะสูญหาย ตลอดจนปลูกผักสวนครัวโดยใช้หลัก Reuse และดอกไม้ไทยสําหรับใช้ในงานประดิษฐ์ต่าง ๆ ในหลายหลักสูตร อาทิ ขนมไทยโบราณ ขนมมงคล 9 ชนิด งานประดิษฐ์เครื่องแขวน บายศรี ร้อยมาลัย การจับผ้า จิตรกรรมไทย และการปั้นตุ๊กตาชาววัง เป็นต้น
นอกจากนี้ ยังจัดฝึกอบรมอาชีพให้กับประชาชนนอกสถานที่ ทั้งในจังหวัดอุทัยธานีและจังหวัดสิงห์บุรี พร้อมมอบวุฒิบัตรให้กับผู้สําเร็จการศึกษา ซึ่งสร้างความภาคภูมิใจ และในบางรายสามารถนําทักษะและความรู้ไปประกอบอาชีพและเกิดรายได้จริง รวมทั้งยังได้ศึกษาวิจัยพร้อมพัฒนาอาชีพตามหลักปรัชญาของเศรษฐกิจพอเพียง เพิ่มศักยภาพวิทยากรผู้สอนวิชาชีพ ตลอดจนเป็นแหล่งเรียนรู้และจัดกิจกรรมต่าง ๆ เพื่อเสริมสร้างสุขภาวะและคุณภาพชีวิตผู้สูงอายุ ส่งเสริมความรู้สู่สังคมสีเขียว ไปจนถึงการปลูกพืชผักอินทรีย์ในพื้นที่จํากัดและประหยัดน้ําแบบไส้ตะเกียงด้วย รวมทั้งเปิดเป็นศูนย์สาธิตและจัดจําหน่ายลิตภัณฑ์ของศูนย์วงเดือน อาคมสุรทัณฑ์ และโครงการพระราชดําริ เพื่อต้อนรับคณะดูงานและนักท่องเที่ยวที่เดินทางมาเยือน
รมช.ศึกษาธิการ กล่าวชื่นชมการดําเนินงานของศูนย์วงเดือน อาคมสุรทัณฑ์ ซึ่งมีความก้าวหน้ามาโดยลําดับ ทั้งยังเป็นแบบอย่างในการถ่ายทอดความรู้ให้กับประชาชนในพื้นที่และจังหวัดใกล้เคียง ได้มีทักษะ สามารถนําทักษะไปประกอบอาชีพและมีรายได้จริง และสิ่งสําคัญคือการน้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในเรื่องของการฝึกอบรมวิชาชีพระยะสั้นเพื่อการอนุรักษ์อาชีพ อาหารคาวและหวาน ภูมิปัญญาท้องถิ่น และศิลปวัฒนธรรมต่าง ๆ ที่กําลังจะสูญหายไปจากจังหวัดอุทัยธานี
ซึ่งกระทรวงศึกษาธิการให้ความสําคัญในเรื่องนี้ โดยได้มอบเป็นนโยบายให้ศูนย์ฝึกอาชีพของสํานักงาน กศน.ทั่วประเทศ น้อมนําพระราชดําริ ไปสู่การจัดหลักสูตรถ่ายทอดวิชาชีพแก่ประชาชนให้สอดคล้องกับบริบทในพื้นที่ของแต่ละจังหวัดด้วย
ประวัติน่ารู้ :
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้พระราชทาน พระราชานุญาต ให้สํานักงานส่งเสริมการศึกษานอกระบบและการศึกษาตามอัธยาศัย ใช้ประโยชน์ที่ดินในพระนามาภิไธย โฉนดเลขที่ 4177 จํานวน 3 งาน 31 ตารางวา ติดริมแม่น้ําสะแกกรัง ต.อุทัยใหม่ อ.เมืองอุทัยธานี จ.อุทัยธานี เพื่อก่อสร้างศูนย์ฝึกอาชีพ “ศูนย์วงเดือน อาคมสุรทัณฑ์” ให้เป็นศูนย์กลางในการฝึกทักษะและพัฒนางานอาชีพให้กับประชาชนในพื้นที่จังหวัดอุทัยธานี และจังหวัดอื่น ๆ ในการเพิ่มพูนทักษะตนเอง มีช่องทางประกอบอาชีพ สร้างรายได้เสริมให้กับตนเองและครอบครัว รวมทั้งเป็นแหล่งเรียนรู้ศึกษาดูงาน จําหน่ายสินค้า และเป็นสถานที่ท่องเที่ยวเชิงอนุรักษ์วัฒนธรรม
ทั้งนี้ ยังมีพระมหากรุณาธิคุณพระราชทานเงินส่วนพระองค์จํานวน 10,386,600 บาท สําหรับเป็นค่าก่อสร้างศูนย์ฝึกอาชีพดังกล่าว และได้พระราชทานชื่อศูนย์นี้ว่า "ศูนย์วงเดือน อาคมสุรทัณฑ์" เพื่อเป็นที่ระลึกแก่นางสาววงเดือน อาคมสุรทัณฑ์ ที่ได้น้อมเกล้าน้อมกระหม่อมถวายที่ดินแปลงดังกล่าว
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน